FEDI-EA - Radioafició davant el col·lapse de les comunicacions - Notícias de radioafición
2019-10-17	Ets a: Portada Notícies Radioafició davant el col·lapse de les comunicacions
Radioafició davant el col·lapse de les comunicacions
Reproduïm a continuació les recomanacions que han elaborat conjunta­ment la Unió de Radioaficionats de Catalunya EA3 i el Ràdio Club Barcelona, EA3RKB, amb motiu de la Diada de Catalunya i el previsible col·lapse de les xarxes de tele­comu­nica­cions, mòbils sobretot, durant la manifestació de Barcelona.
Un document útil per a esdeveniments de tot tipus (esportius, lúdics, etc.), on l'afluència massiva i l'ús intensiu de la tecnologia poden provocar satura­ció de línies i dificultat per atendre emergències.
Canal alternatiu d'emergència per a la Diada
Amb motiu de la manifestació de la Diada de Catalunya (11/9/2012), l'assistència a la qual es preveu molt massiva, les autoritats estan difonent una sèrie de recomanacions de comportament, davant la més que previsible saturació de la xarxa de telefonia mòbil.
Per la nostra part, des de la Unió de Radioaficionats de Catalunya EA3 i el Ràdio Club Barcelona, EA3RKB, preocupats pel possible dèficit de comunicacions en cas d'emergència, fem una crida a tots aquells radioaficionats que vagin a participar en aquest acte, perquè portin la seva emissora portàtil (walkie-talkie), i inviten als residents als voltants de Passeig de Gràcia, perquè posin en marxa les seves estacions fixes, proposant-els-hi el següent procediment operatiu:
145,500 MHz com a freqüència inicial d'escolta i crida en cas de necessitat
un cop establert contacte amb un corresponsal, fer QSY a 145,525 MHz per a l'intercanvi d'informació
en cas d'estar la freqüència ocupada, pujar a 145,550 MHz o, si aquesta també ho està, pujar a 145,575 MHz
un cop acabat el tràfic, tornar a 145,500 MHz i romandre stand-by.
Com a alternativa, també els walkies PMR es poden fer servir, establint el canal 1 per trucada i els successius per mantenir-hi l'intercanvi d'informació.
Encara que és desitjable que no faci falta cap tipus d'intervenció especial, sempre es poden produir petits incidents (lipotímies, pèrdua de persones, etc.) en què la nostra col·laboració pot ser útil.